recursal/SuperWikiNEXT-32B huggingface dataset:
**اینٹونیو گرامسکی** ( Antonio Gramsci) اطالوی ادیب، بائیں بازو کے نظریہ دان، اٹلی کی کمیونسٹ پارٹی کے بنیاد گزار، فلسفی، عمرانیات دان اور ماہر لسانیات ۔۔۔۔۔ 22 جنوری 1891ء میں سردینا میں پیدا ھوئے اور 27 اپریل 1937ء میں صحت کی خرابی کے سبب جیل سے رہائی سے کچھ دن بعد فوت ہو گئے۔ ان کو اٹلی کے فاشسٹ آمر موسیلینی نے پابند سلاسل کر دیا تھا۔ انھون نے اپنی تحریروں میں یورپ کی ثقافت اور سیاسی حوالے سے کہا تھا کہ "سرمایہ دارانہ معاشرے میں ریاست ثقافتی اداروں پر طاقت کے ذریعے قبصہ کرتی ہیں "۔ گرامسکی کے اصل موضوعات، بورژوا ثقافتی یک جہتی، تعلیم اور دانشوار، ریاست اور شہری معاشرہ، تاریخیت ،اکنامک ازم اور نقد مادیت پر جم کر لکھا۔ انھوں نے دوسری جنگ عظیم کے بعد، ۔۔ "یورو کمیونزم" کا نظریہ پیش کیا۔ 1947ء میں ان کے جیل سے لکھے ھوئے خطوط کا مجموعہ اور 1971ء میں ان کی یاداشتوں کا مجموعہ، "زندان کی یاداشتیں "(Prison Notebook) شائع ھوئیں۔ 
  

  

  

  

**اس مضمون کو مزید توجہ کی ضرورت ہے**

* اگر دوسرے وکیپیڈیا پر اس عنوان کا مضمون موجود ہے تو اس صفحے کا ربط دوسری زبان کے وکی سے لگانے کی ضرورت ہے۔
* اگر بڑے پیراگراف موجود ہیں تو ان کو مناسب سرخیوں میں تقسیم کرنے کی ضرورت ہے۔
* اس صفحے میں مناسب زمرہ بندی کی ضرورت ہے۔بہتر ہے کہ اگر اس صفحے کا انگریزی صفحہ موجود ہے تو اس کے زمرہ جات نقل و چسپاں کر دئیے جائیں۔

اس کے بعد اس سانچہ کو ہٹا دیا جائے۔
**ہیوسٹن-شوگر لینڈ-بیٹن** شہری علاقہ ریاست ہائے متحدہ امریکا کا چھٹا سب سے بڑا علاقہ ہے جو 10 کاؤنٹیز پر مشتمل ہے۔ یہ ملک کے تیز ترین ترقی کرنے والے علاقوں میں سے ایک ہے۔ 1990ء سے 2000ء تک اس علاقے کی آبادی میں 25،2 فی صد اضافہ ہوا ہے جب کہ ملک کی آبادی میں اسی دوران میں صرف 13،2 فی صد اضافہ ہوا تھا۔

جغرافیہ
-------

اس علاقے کا مجموعی رقبہ 10،062 مربع میل ہے جو امریکی ریاست میساچوسٹس سے تھوڑا ہی چھوٹا اور امریکی ریاست نیو جرسی سے تھوڑا ہی بڑا ہے۔ یہ شہری علاقہ 10 کاونٹیز پر مشتمل ہے ان کے نام یہ ہیں۔

* ہیرس کاونٹی
* فورٹ بینڈ کاونٹی
* منٹگمری کاونٹی
* برازوریہ کاونٹی
* گیلوسٹن کاونٹی
* لبرٹی کاونٹی
* والر کاونٹی
* چیمبرز کاونٹی
* آسٹن کاونٹی
* سین ہاکینٹو کاونٹی

معیشت
-----

امریکا کے دس بڑے شہری علاقوں میں ہیوسٹن میں شرح روزگار میں اضافہ تیز ترین ہے۔ ہیوسٹن کا ٹیکساس میڈیکل سینٹر دنیا کا سب سے بڑا میڈیکل سینٹر ہے۔ علاقے کی معاشی سرگرمیوں کا مرکز ہیوسٹن ہے جو ہیرس کاونٹی کی کاونٹی سیٹ بھی ہے۔ شوگر لینڈ، جو ہیوسٹن کے جنوب مغرب میں واقع ہے، علاقے کی معاشی سرگرمیوں کا دوسرا بڑا مرکز ہے۔

ثقافت
-----

ہیوسٹن-شوگر لینڈ-بیٹن شہری علاقہ میں ہسپانوی کثیر تعداد میں آباد ہیں۔ امریکا کی تیسری بڑی میکسیکن امریکن آبادی یہاں مقیم ہے۔ ایشین امریکن بھی یہاں بڑی تعداد میں آباد ہیں جس میں ویتنامی امریکن کی تیسری بڑی آبادی اور فلپانی امریکن کی پانچوں بڑی آبادی بھی شامل ہے۔ ہیوسٹن نسلی تنوع کی وجہ سے کافی مشہور ہے یہاں تقریباً 90 ممالک کے لوگ آباد ہیں۔

تعلیم
-----

اس شہری علاقے میں چار ریاستی جامعہ پائی جاتی ہیں۔ ان کے نام یہ ہیں۔

* یونیورسٹی آف ہیوسٹن
* یونیورسٹی آف ہیوسٹن کلیر لیک
* یونیورسٹی آف ہیوسٹن ڈاون ٹاون
* یونیورسٹی آف ساؤتھرن ٹیکساس

اس کے علاوہ کچھ نجی جامعات بھی کافی مشہور ہیں جیسے کہ رائس یونیورسٹی جو درس و تحقیق میں امریکا میں 17 نمبر پر ہے۔

شہر
---

علاقے کے بڑے شہر یہ ہیں۔

* ہیوسٹن
* شوگر لینڈ
* بیٹن
* گیلوسٹن
* کونرو

حوالہ جات
---------
**بنگابندو قومی اسٹیڈیم** ((بنگالی: বঙ্গবন্ধু জাতীয় স্টেডিয়াম)‏)، جو پہلے **ڈھاکہ اسٹیڈیم** کے نام سے جانا جاتا تھا، یہ بنگلہ دیش کا قومی اسٹیڈیم ہے جو ڈھاکہ شہر میں مین واقع ہے یہ اسٹیڈیم اس وقت مختلف کھیلوں کے لیے استعمال ہو رہا ہے۔

موجودہ استعمال
--------------

اس وقت، یہ میدان فٹ بال اور ایتھلیٹکس کے لیے استعمال ہو رہا ہے۔ بیٹھنے کی گنجائش 36٬000 ہے۔ یہ بنگلہ دیش قومی کرکٹ ٹیم یونٹ کا 1 مارچ 2005 تک گھر (ہوم گراؤنڈ) تھا۔

Tیہ میدان ہاکی کے میدان کے ساتھ واقع ہے۔ اس میدان پر 2010ء جنوبی ایشیائی کھیل ہوئے، فٹ بال اور ایتھلیٹکس سمیت۔

کرکٹ شماریات اور ریکارڈ
-----------------------

میدان نے آخری بار 1 مارچ 2005ء کو کرکٹ مقابلے کی میزبانی کی۔ 2005 کے بعد، بین الاقوامی کرکٹ مقابلوں کو شیر بنگلہ قومی اسٹیڈیم مکں منتقل کر دیا گیا، جو میرپور، ڈھاکہ میں واقع ہے۔

2005 تک میدان کی میوبانی:

* ٹیسٹ کرکٹ – 17
* ایک روزہ بین الاقوامی – 58
* ٹوئنٹی20 بین الاقوامی – 0

مزید دیکھیے
-----------

* بنگلہ دیش میں کرکٹ میدانوں کی فہرست
* بنگلہ دیش میں اسٹیڈیم
* ٹیسٹ کرکٹ کے میدان

حوالہ جات
---------

1. ↑

بیرونی روابط
------------

* بی این ایس at BanglaFootball.netآرکائیو شدہ (Date missing) بذریعہ banglafootball.net (Error: unknown archive URL)
* تفصیلات

متناسقات: 23°43′40٫2″N 90°24′48٫4″E﻿ / ﻿23.71667°N 90.40000°E﻿ / 23.71667; 90.40000{{#coordinates:}}: invalid latitude

| * د
* ب
* ت
بنگلہ دیش میں ٹیسٹ کرکٹ میدان |
| --- |
| 
* بنگابندو قومی اسٹیڈیم، ڈھاکہ (1)
* ایم اے عزیز اسٹیڈیم، چٹاگانگ (2)
* شیر بنگلہ نیشنل کرکٹ اسٹیڈیم، ڈھاکہ (6)
* شیخ کمال بین الاقوامی کرکٹ اسٹیڈیم کاکس بازار
* ظہور احمد چوہدری اسٹیڈیم، چٹاگانگ (3)
* شیخ ابو ناصر اسٹیڈیم، کھلنا (7)
* فتح اللہ عثمانی اسٹیڈیم، نارائن گنج (5)
* شہید چندو اسٹیڈیم، بوگرا (4)

 |
**بھگوڑیا تہوار** یا **بھگوڑیا رقص کا تہوار** مدھیہ پردیش کا ایک قبائلی تہوار ہے۔ اس تہوار میں رنگا رنگ پرشور موسیقی اور مخصوص رقص ایک عام بات ہے۔ یہ تہوار بہ طور خاص بَیگا قبیلے کی شناخت سے جڑا ہے جس میں دسہرہ اور ڈانڈریا کا خاص دخل ہے۔ دسہرے کے شروع ہونے کے ساتھ ساتھ روایتی لوک گیت اور بیگا کے رقص شروع ہو جاتے ہیں۔

بین دیہات تعلقات قائم کرنے کی روایت
-----------------------------------

اس تہوار کے موقع پر ایک روایت کے بیگا برادری کے جوان لڑکے ایک گاؤں سے دوسرے گاؤں جاتے ہیں۔ اس دوسرے گاؤں میں جوان لڑکیاں اپنے ترنم اور ڈانڈریا سے خیر مقدم کرتی ہیں۔ یہاں یہ بھی رواج عام ہے کہ ایک بیگا لڑکی دورہ کر رہے لڑکوں میں اپنی شادی کے بَر کا انتخاب کر لے اور بھی اسی سے شادی کر لے۔ یہاں نغمے اور رقص کی شکل ان ہی مراسم سے متاثر پائی گئی ہے۔ ایسے میں ماحول زندہ دلی سے چھا جاتا ہے اور یہاں کے نو واردین اس زمین کے انوکھے پن اور دھنوں سے ششدر رہ جاتے ہیں۔

پردھونی رقص
-----------

بیگا برادری میں رقص کی ایک اور مقبول شکل بھی ہے جسے *پردھونی* کہتے ہیں۔ یہ غالبًا بھگوڑیا تہوار کے وقوع پزیر ہونے اور شادی کے رسوم کے ساتھ دیکھنے میں آتی ہے۔ اس رقص کا مقصد دولہے کی شادی کے جتھے کا خیر مقدم اور ان کی تفریح ہے۔ اس رقص کا مقصد بنیادی طور پر خوشی اور مبارک موقع کے جوش کا اظہار کرنا ہے۔

دیگر قبائل کے مقبول رقص
-----------------------

مدھیہ پردیش زیادہ تر قبائل کی پہنچ اور ان کی رسائی والی ریاست ہے۔ یہاں پر قبیلے کا اپنا الگ رقص ہوتا ہے۔ جس طرح بھگوڑیا تہوار اور اس سے متصلہ رقص عام ہیں، اسی طرح کئی اور رقص کی قسمیں عام ہیں۔ ان میں گونڈ قبیلے کے سیلی اور رقص، بھیلوں کا بھگوڑیا رقص، سہاریوں کا لیہنگی رقص اور کوکرو لوگوں کی تھاپتی شامل ہے۔

مزید دیکھیے
-----------

* مدھیہ پردیش
* مدھیہ پردیش کی ثقافت

حوالہ جات
---------

1. 1 2 3 4  Folk Dances – Govt. of MP India
**آگ کا ڈر** (انگریزی: Pyrophobia) سادہ لفظوں میں کسی بھی آگ یا آتش زنی کسی انسان کو خوف زدہ ہونا ہے۔ کسی حد تک ممکن ہے کہ یہ ڈر ہر انسان میں ہو کیوں کہ آگ جلانے والی چیزیں یا اس سے جلنے والی چیزیں انسان کے چمڑے کو نقصان بہنچا سکتی ہیں۔ مثلًا چولہے کے گرد کام کرنے والی خواتین اگر محتاط نہ ہوں یا تو اپنا ہاتھ جلا سکتی ہیں یا آگ ان کے کپڑوں کو جلا سکتی ہے۔ اسی طرح سے جو لوگ دیپاولی یا کوئی خوشی کے موقع پر پٹاخے پھوڑتے ہیں، وہ لوگ اگر پٹاخوں کے جلاتے وقت محتاط نہ رہیں تو زخمی ہو سکتے ہیں۔ بڑی بڑی عمارتوں سے متعلق قانونی اصول موجود ہیں کہ ان میں آتش فرو آلات کا ہونا ضروری ہے اور ان آلات کو مقررہ میعاد پر جانچ پرکھ سے گذر چاہیے تاکہ مستقبل میں کسی شخص کو یا عمارت کو نقصان نہ پہنچے۔ لفٹ یا ایسکیلیٹر موجود ہونے کے باوجود ایک عام ہدایت دی جاتی ہے کہ آگ لگنے کی صورت میں سیڑھیوں ہی کااستعمال کیا جانا چاہیے۔ کچھ مقامات پر آگ کی صورت میں ہنگامی دروازے ہوتے ہیں جہاں سے لوگ باہر جا سکتے ہیں۔ کچھ جگہوں پر آگ کی صورت میں کسی بھی کانچ یا حفاظتی انتظام کو توڑنے کی ہدایت درج ہوتی ہے۔ اس کے باوجود آگ روز مرہ کی زندگی میں پکوان کے لیے اور سگریٹ کش لوگوں کے لیے لائٹر کے آگے سے ضروری ہی ہے۔ ایسے میں کسی شخص کا آگ سے غیر فطری طور پر گھپرانا یا اس کے معمولی طور پر سامنے سے ڈرنا ایک قسم کا ڈر ہے جس کا کئی لوگوں نے مطالعہ کیا ہے۔ یہ سمجھا گیا ہے کہ یہ بے قدیم ہے اور شاید یہ اس وقت سے موجود ہے جب کہ آدمی نے آگ کی پتھر کے دور میں دریافت کی تھی۔

آگ کی شدت اور تباہی
-------------------

بڑے شہروں میں برقی کی شارٹ سرکٹ کی وجہ سے کئی لوگ اپنے جان و مال سے ہر سال محروم ہوتے ہیں۔ کئی لوگ گیس سیلینڈر بلاسٹ اور پٹاخا سازی کے حادثے جیسے حادثوں میں جان کھوتے ہیں۔ اس کے علاوہ دنیا بھر میں کئی بار کسی غفلت کی وجہ سے جنگلات میں آگ لگتی آئی ہے۔ اس کی وجہ سے کئی جنگلات تباہ ہو جاتے ہیں۔ اطراف و اکناف کی انسانی آبادیاں تباہ ہو جاتی ہیں۔ اس کے علاوہ جنگلات کے پیڑ پودے، جنگلی جانور، سب یا تو مارے جاتے ہیں یا پھر یہ لوگ نقل مقام ہونے پر مجبور ہو جاتے ہیں۔

مزید دیکھیے
-----------

* ڈر

حوالہ جات
---------

1. ↑  Fritscher، Lisa (اکتوبر 24, 2011). "Pyrophobia Is the Fear of Fire". *about.com*. 19 نومبر 2012 میں اصل سے آرکائیو شدہ. اخذ شدہ بتاریخ 02 جولا‎ئی 2014.  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
**پری پیڈ ادائیگی کے آلات** ان طریقہ ہائے کار کو کہا جاتا ہے جو اشیا اور خدمات کی خرید میں معاون ہیں جس کے لیے اس قدر محفوظ کی گئی ہے۔ ان آلات میں محفوظ قدر ان آلات کے گیرندے کی ادا کی گئی قدر کی نمائندگی کرتی ہے جو نقد، بینک کھاتے، کریڈٹ کارڈ یا ڈیبٹ کارڈ کی مدد سے ادا کی جاتی ہے۔ 

پری پیڈ ادائیگی کے آلات اسمارٹ کارڈ، میگنیٹیک اسٹرائپ کارڈ، انٹرنیٹ کھاتوں، آن لائن والیٹ، موبائل کھاتوں، کاغذی واؤچروں اور ایسے کوئی آلے کی شکل میں ہو سکتے ہیں جس میں قبل از وقت ادا رقم تک کی رسائی ہو۔

پری پیڈ ادائیگی کے آلات کے زمرے
-------------------------------

بھارت میں پری پیڈ ادائیگی کے آلات (انگریزی: Prepaid Payment Instruments in India) ذیل کے زمرہ جات میں منقسم ہیں:

### مسدود نظام کے ادائیگی آلات (Closed System Payment Instruments)

یہ ادائیگی کے وہ آلات ہیں جو کسی شخص کی جانب سے جاری کیے جاتے ہیں جو اس کی جانب سے اشیا اور خدمات کی خرید کو ممکن کرتے ہیں۔ مسدود والیٹ وہ والیٹ ہوتے ہیں جو کسی کمپنی کی جانب سے ایک صارف کو اس کمپنی کی اشیا خریدنے میں معاون ہوں۔ مثالیں: بگ باسکیٹ والیٹ اور کلئر ٹرپ والیٹ۔

### نیم مسدود نظام کے ادائیگی آلات (Semi-Closed System Payment Instruments)

یہ ادائیگی کے آلات واضح طور پر شناخت کردہ تاجروں کے یہاں بروئے کار لائے جا سکتے ہیں جو جاری کنندے کے ساتھ مخصوص طے شدہ معاہندہ رکھتے ہیں کہ وہ ادائیگی کے آلات قبول کریں گے۔ یہ آلات نقد نکالنے یا گیرندے کی گلوخلاصی کی اجازت نہیں دیتے۔ مثلًا آکسیجن والیٹ،  اور موبی کویک والیٹ۔ 

### نیم کشادہ نظام ادائیگی آلات (Semi-open System Payment Instruments)

یہ ادائیگی کے آلات کسی بھی اشیا یا خدمات کی خرید میں کام آ سکتے ہیں جہاں کارڈ کو قبول کرنے کی سہولت موجود ہو۔ یہ آلات نقد نکالنے یا گیرندے کی جانب سے ترک کیے جانے کی اجازت نہیں دیتے۔

### کشادہ نظام ادائیگی آلات (Open System Payment Instruments)

یہ ادائیگی کے آلات اشیا اور خدمات کو خریدنے اور اے ٹی ایم، مقامی تاجر کے مقام پر اور خود کار تجارتی پیام رسانی کا کام دے سکتے ہیں، مثلًا: ویزا، ماسٹرکارڈ، روپے (RuPay)۔ 

### موبائل پری پیڈ آلات

یہ پری پیڈ ٹاک ٹائم آلات موبائل خدمات فراہم کنندوں کی جانب سے مہیا کیے جاتے ہیں۔ اس ٹاک ٹائم کی قدر کا استعمال کر کے موبائل خدمات فراہم کنندوں یا خدمات فراہم کرنے والے تیسرے فریق سے 'اضافی قدر خدمت' خریدی جا سکتی ہے۔

حوالہ جات
---------

1. 1 2  Guidelines for issuance and operation of Prepaid Payment Instruments in India. Reserve Bank of India. Rbi.org.in. Retrieved on 2016-03-29.
2. 1 2 3 4  "How you can also make your Wallet like PayTm? - Enterslice". *Enterslice* (بزبان انگریزی). 2017-04-07. 06 جنوری 2019 میں اصل سے آرکائیو شدہ. اخذ شدہ بتاریخ 01 مئی 2017.  الوسيط `|url-status=` تم تجاهله (معاونت)
الفرڈ ہچکاک
-----------

الفرڈ ہچکاک
**سرالفرڈ ہچکاک** برطانوی فلمساز اور ہدایتکار تھے جو 13 اگست 1899ء کو ایسیکس انگلستان میں پیدا ہوا۔ اُس نے نفسیاتی اور ڈراونی فلموں میں بہت سی نئی تراکیب متعارف کرایں۔ برطانوی ایوان عکس میں کامیابی کے بعد وہ 1939ء میں ہالی وڈ منتقل ہو گیا۔ نصف صدی کے زیادہ کام میں اُس نے اپنا الگ مخصوص طرز برقرار رکھا۔ اُس نے پچاس سے زیادہ فلموں کی ہدایتکاری کی۔ وہ اکثر برطانیہ کا عظیم فلمساز کہا جاتا ہے۔ جدید ایوان عکس کو بنانے میں اُس کا بہت بڑا ہاتھ ہے۔ 29 اپریل 1980ء کو کیلیفورنیا میں اُس کا انتقال ہو گیا۔

اعزازت
------

الفرڈ ہچکاک نے بہت سے اعزازت جیتے ہیں اور بہت سے اعزازت کے لیے نامزد ہوا ہے۔ اُس نے دو گولڈن گلوب آٹھ لوریل انعام اور پانچ دفعہ زندگی بھر کی کامیابی کا انعام جیتا ہے مگر اس کے باوجود اُسے کبھی اسکر انعام نہیں مل سکا۔ اُس کی فلم ربیکا 11 اسکر انعاموں کے لیے نامزد ہوئی تھی اور اُسے بہترین فلم کا انعام بھی ملا تھا مگر الفرڈ ہچکاک کو انعام نہیں مل سکا۔ 1980 میں ایلزبتھ دوم نے اُسے سر کا خطاب دیا گیا۔

حوالہ جات
---------

1. ↑  *Life*, 19 June 1939, p. 66: *Alfred Hitchcock: England's Best Director starts work in Hollywood*. Retrieved 4 October 2012
2. ↑  Lehman، David (April/May 2007). "Alfred Hitchcock's America". *American Heritage*. 24 دسمبر 2018 میں اصل سے آرکائیو شدہ. اخذ شدہ بتاریخ 21 جولا‎ئی 2010.  الوسيط `|url-status=` تم تجاهله (معاونت); تحقق من التاريخ في: `|date=` (معاونت)
3. ↑  Adair, Gene. "Alfred Hitchcock: Filming Our Fears". p. 145. Oxford University Press, 2002
کنیاکماری، تمل ناڈو کے پھولوں کی کاشتکاری کے تحقیقی مرکز پر لی گئی ایک تصویر
پھولوں کی کاشتکاری ایک بین الاقوامی، ہمہ بلین ڈالر صنعت ہے جس میں گھیردار اور باغبانی کے درخت، پتے دار درخت، گملے دار پھولوں کے درخت، کٹے ہوئے پھول، گھاس اور پھولوں کے اگانے سے متعلق سامان شامل ہیں۔ پھولوں کی کاشتکاری ریاستہائے متحدہ امریکا میں ریٹیل بکری کا حصہ بنتے ہیں۔ عالمی سطح پر یہ کاشتکاری 140 سے زائد ممالک میں رائج ہے۔

بھارت میں پھولوں کی کاشتکاری
----------------------------

بھارت میں گیندے کے پھول کی کاشتکاری کی تصویر
**بھارت میں پھولوں کی کاشتکاری** کا کاروبار 9 بلین روپیوں کا ہے۔ یہاں کی وسیع و عریض آب و ہوا اور کم لاگت میں دستیاب مزدوری ملک کو پھولوں کی کاشتکاری کے لیے موزوں بناتے ہیں۔ یہ کاشتکاری میں 54,17,370 ہیکٹیر رقبے پر محیط ہے جیساکہ 2007ء-2008ء میں دیکھا گیا تھا۔ بھارت کی پھولوں کی کاشتکاری کی صنعت میں حسب ذیل شامل ہیں:

* پیوندکاری کے درخت
* گملے دار درخت
* پتیوں کی بنیاد (bulb)
* بیجوں کی تیاری
* خردفروغ (ایک ہی درخت سے کئی دوسرے درخت اُگانا—micropropagation)
* پھولوں سے تیل تیار کرنا

2007ء- 2008ء کے دوران بھارت میں 0.34 ملین ٹن پھولوں کی پنکھڑیاں اور 537 ملین کٹے ہوئے تیار ہوئے تھے۔

### بھارت میں کاشتکاری کے اہم اقسام کے پھول

بھارت میں اگنے ولے گلیڈولس کی ایک قسم
بھارت میں گلیڈولس، گلاب اور گیندا جیسے کئی پھولوں کی کھیتی کی جاتی ہے۔ سب سے بڑھ کر کمائی گلیڈولس سے ہوتی ہے۔ یہ پانچ ماہ میں تیار ہو جاتا ہے اور 2015ء میں اس کے کاشتکاروں کے بیان کے مطابق ایک بار کی فصل میں دو سے تین لاکھ تک کی آمدنی ہو جاتی ہے۔

### شمالی بھارت میں پھولوں کی کاشتکاری

مزید دیکھیں: شمالی بھارت میں پھولوں کی کاشتکاری

### جنوبی ہند میں پھولوں کی کاشتکاری

#### تمل ناڈو میں پھولوں کی کاشتکاری

مزید دیکھیں: تمل ناڈو میں پھولوں کی کاشتکاری

#### کیرلا میں پھولوں کی کاشتکاری

مزید دیکھیں: کیرلا میں پھولوں کی کاشتکاری

حکومت ہند کے حوصلہ افزا اقدامات
-------------------------------

حکومت ہند نے 1989ء سے پھولوں کی کاشتکاری کے فروغ کے لیے کئی اقدامات اٹھائے، ان میں حسب ذیل شامل ہیں:

1. *اگریکلچر اینڈ پروسیسڈ فوڈ ایکسپورٹ ڈیولپمنٹ اتھاریٹی* کو سو کروڑ روپیے تفویض کیے گئے تاکہ برآمدات کو فروغ ملے۔
2. پھولوں سے جڑی اشیا کے لیے آزادانہ سرکاری پالیسیاں بنائی گئی۔
3. باغبانی کے فروغ کے لیے نئے *ہارٹیکلچرل مشن اپروچ* کا مئی 2005ء میں اعلان کیا گیا جس کا مقصد باغبانی سے جڑے اشیا کی برآمدات کا فروغ تھا۔

مزید دیکھیے
-----------

* بھارت میں زراعت

حوالہ جات
---------

1. ↑
2. 1 2  
A Xavier Susai Raj, "Economic Analysis of Floriculture in Tamil Nadu: Case Study", International Journal of Marketing Management,New Delhi, India, Vol. 6, No.1, Jan-June 2016, Pp 65-72
3. ↑  
फूलों की खेती से हों मालामाल

خارجی روابط
-----------

* ہندی اور انگریزی میں پھولوں کا چارٹ
بیتال اور بکرم اجیت
**بیتال پچیسی** (ویتال پچیسی) سنسکرت الاصل کہانیوں کا ایک مجموعہ ہے جسے بارہویں صدی ہجری میں بہ عہد محمد شاہ سورت کبیشور نے برج بھاشا میں منتقل کیا۔ اس نسخے سے مظہر علی ولا نے فورٹ ولیم کالج کے گلکرسٹ کے ایما پر 1803ء میں اردو (پہلی جلد) اور ہندی (دوسری جلد) میں ترجمہ کیا اور اس کی اشاعت گلکرسٹ کے فورٹ ولیم کالج سے جانے کے بعد ان کے جانشین جیمز مویت کی زیر نگرانی 1805ء میں عمل میں آئی۔ اس میں پچیس کہانیاں ہیں۔ سنسکرت میں یہ کہانیاں برہت کتھا، کتھا منجری اور کتھا سرت ساگر کے نام سے موجود ہیں۔ گوہر نوشاہی نے اس کتاب کی تدوین کی جو 1965ء میں مجلس ترقی ادب لاہور سے شائع ہوئی۔ اس کی کہانیاں دلچسپ اور سبق آموز کہاوتوں پر مبنی ہیں اور ان میں ہندوستانی اساطیر کے آثار ملتے ہیں۔ مثلاً چھٹی کہانی میں دو انسانوں کے سروں کے آپس میں تبدیل ہو جانے کو موضوع بنایا گیا ہے۔ تھامس مان نے اسی ہندوستانی کہانی سے متاثر ہو کر ایک ناول *دی ٹرانسپوزڈ ہیڈز* لکھا تھا۔ انتظار حسین نے بھی اپنے افسانے *نر ناری* میں اسی موضوع کو پیش کیا ہے اور اس کا ماخذ بھی یہی کہانی ہے۔

کہانیاں
-------

بیتال راجا بکرم سے بھاگتے ہوئے۔
بیتال پچیسی میں پچیس کہانیاں ہیں جو ایک بیتال (بھوت) راجا بکرم اجیت کو سناتا ہے۔ بیتال کی لاش ایک پیڑ پر لٹکی ہے اور بکرم اجیت اس لاش کو اُتار کر ایک جوگی کے پاس لے جانا چاہتا ہے۔ بیتال بکرم اجیت سے یہ شرط رکھتا ہے کہ اگر راستے میں اس نے ایک لفظ بھی بولا تو وہ خود کو چُھڑا کر دوبارہ پیڑ پر چلا جائے گا۔ اس کے بعد بیتال چوبیس کہانیاں سناتا ہے جن کے دوران میں بکرم اجیت بول اٹھتا ہے اور بیتال ہر بار درخت پر جا لٹکتا ہے۔ پچیسویں کہانی کا جواب بکرم اجیت کو نہیں آتا اس لیے وہ خاموش رہتا ہے۔

تفہیم و تسہیل
-------------

اس کی کہانیاں پڑھنے کے قابل ہیں مگر ان کا ایک مسئلہ یہ ہے کہ ان کی زبان بے حد پیچیدہ اور مشکل ہے۔ اس کی قرات اور تفہیم عام قارئین کے لیے کیا اچھے خاصے زبان دانوں کے لیے بھی مشکل ہے۔ اِملا اور قواعد میں وقت گزرنے کے ساتھ ساتھ آنے والی تبدیلیوں کی وجہ سے ان کو سمجھنا اور بھی مشکل ہو گیا تھا۔ اس مشکل کے حل کے لیے جامعہ پنجاب، لاہور کی ایسوسی ایٹ پروفیسر بصیرہ عنبرین نے اس کی تفہیم اور تسہیل کا کارنامہ انجام دیا اور یہ کتاب جنوری 2017ء میں دار النوادر سے چھپ کر منظر عام پر آ چکی ہے۔

حوالہ جات
---------

1. ↑  Barker، William Burckhardt (4 جون، 1855). "Twenty-five Tales of a Demon". Stephen Austin – Google Books سے.  تحقق من التاريخ في: `|date=` (معاونت)
2. 1 2 3  اعجاز الحق اعجاز (17 جنوری 2017). "بیتال پچیسی". اخذ شدہ بتاریخ 4 جون 2019.  تحقق من التاريخ في: `|access-date=, |date=` (معاونت)

بیرونی روابط
------------

* بیتال پچیسی از مظہر علی خاں ولا (ریختہ)
* بیتال پچیسی از مظہر علی خاں ولا (گوگل بُکس)
**بابولال گور یادو** بھارتی سیاست دان اور بھاجپا کے رہنما تھے جو 23 اگست 2004ء سے 29 نومبر 2005ء تک مدھیہ پردیش کے وزیر اعلیٰ رہے اور اپنی روایتی گووندپورا اسمبلی نشست سے 10 مرتبہ انتخاب جیتے تھے۔

سوانح
-----

بابولال کا جنم 2 جون 1930ء کو اتر پردیش کے پرتاپ گڑھ ضلع میں ہوا تھا۔ بابولال گور نے بھوپال کی پٹھا مل میں مزدوری کرتے ہوئے اپنی پڑھائی پوری کی۔ بھیل میں نوکری کرنے کے دوران وہ کئی مزدور تحریکوں سے جڑے۔ وہ ہندوستانی مزدور یونین کے بانی رکن بھی رہے۔ اسکول کے ایام سے ہی بابولال گور سنگھ کی شاخا جایا کرتے تھے۔ بابولال نے 1974ء میں بھوپال کی گووندپورا نشست سے آزاد امیدوار کے طور پر انتخاب جیتا اور یہیں سے ان کے سیاسی سفر کی شروعات ہوئی۔ 1974ء کے بعد سے وہ لگاتار یہاں سے انتخاب جیتتے رہے۔ وہ مارچ 1990ء سے 1992ء تک مدھیہ پردیش حکومت میں قانون اور قانون سازی کے امور، پارلیمانی امور، عوامی رابطہ، شہری فلاح و بہبود، شہری رہائش اور بازآبادکاری اور بھوپال گیس ٹریجڈی ریلیف کے وزیر رہے۔ 21 اگست 2019ء بروز بدھ کو 89 برس کی عمر میں دل کا دورہ پڑنے سے انتقال کر گئے۔

حوالہ جات
---------

1. ↑  Babulal Gaur, former MP chief minister and senior BJP leader, dies in Bhopal
2. ↑  "بابولال کی وفات: مدھیہ پردیش کے سابق وزیر اعلیٰ بابولال گور چلے بسے - बाबूलाल गौर डेथ: मध्य प्रदेश के पूर्व सीएम और बीजेपी के वरिष्ठ नेता बाबूलाल गौर का निधन". *نوبھارت ٹائمز* (بزبان ہندی). 21 اگست 2019.  تحقق من التاريخ في: `|date=` (معاونت)[*مردہ ربط*]
3. ↑  "उत्तर प्रदेश के यादव से मध्य प्रदेश के गौर कैसे बन गए बाबूलाल". *آج تک* (بزبان ہندی).
**برما آفس** برطانوی حکومت کا ایک محکمہ جو برما کی انتظامیہ پر نظر رکھنے کے لیے 1937ء میں قائم کیا گیا تھا۔ 1947ء تک اس محکمہ کا سربراہ سیکریٹری آف سٹیٹ برائے ہندوستان و برما ہوا کرتا تھا، پھر جنوری 1948ء تک کچھ ماہ کے لیے اس کی سربراہی سیکریٹری آف سٹیٹ برائے برما کے پاس رہی۔

محکمہ کا قیام و اختتام
----------------------

حکومت ہند ایکٹ 1919ء اور 1935ء کے بعد جب انتظامی اصلاحات کا عمل شروع ہوا تو عارضی طور پر جنوبی ایشیا میں مقامی حکومتوں اور قانون ساز اداروں کو انتظامی اختیارات منتقل کیا جانے لگا۔ 1937ء میں، 1935ء کے ایکٹ کے تحت ان اصلاحات کے نتیجہ میں برما کو ہندوستان سے الگ کر دیا گیا اور لندن میں برما آفس قائم ہوا جو آئینی طور پر انڈیا آفس سے الگ تھا۔ یہ نیا برما آفس یکم اپریل 1937ء میں قائم ہوا۔

1947ء میں بھارت اور پاکستان کی آزادی کے بعد جلد ہی 1948ء میں برما بھی آزاد ہو گیا، چناں چہ اس وقت برما آفس کو تحلیل کر دیا گیا اور آخری سیکریٹری آف سٹیٹ برائے برما ولیم ہیر برطانوی کابینہ کو چھوڑ دیا۔

سلسلہ واقعات
------------

* 1937ء: برما کی ہندوستان سے علیحدگی اور نئے برما آفس کا قیام۔
* 1947ء: بھارت، پاکستان اور برما کی آزادی کا اعلان۔
* اگست 1947ء: تقسیم ہند اور انڈیا آفس کا اختتام۔
* جنوری 1948ء: برما کی آزادی اور برما آفس کا اختتام۔

برما آفس ریکارڈز
----------------

برطانوی حکومت کے دیگر ریکارڈز کے برخلاف، برما آفس کی دستاویزات انڈیا آفس ریکارڈز کی طرح قومی وثائق میں نہیں رکھے گئے ہیں، بلکہ انڈیا آفس ریکارڈز کے ساتھ انھیں بھی برٹش لائبریری، لندن میں جمع کرایا گیا ہے۔ اس کی فہرست آن لائن یہاں موجود ہے۔

مزید دیکھیے
-----------

* سیکریٹری آف سٹیٹ برائے ہندوستان
* انڈیا آفس

حوالہ جات
---------

1. ↑  *The Commonwealth Office year book* (H. M. Stationery Office, 1968), pp. 7 & 17
|  |
| --- |
| **ہندی** |
| مجمع النجوم ہندی بڑی تصویر کے لیے کلک کریں |
|   |
| **عربی نام:** |  **الهندي**  |
| **انگریزی نام:** | Indus |
| **خاندان:** | طیار |
| **آسمان میں مقام:** | آسمانِ جنوب چہارم |
| **رقبہ:** | 294.006 ۔ (49 واں) |
| **فی صد رقبہ :** | آسمان کا 0.71 فی صد |
| **مطلع مستقیم:** | 21 گھنٹے 58.33 منٹ |
| **میل:** | 59 ڈگری 42.40 منٹ جنوب |
| **سیاروں والے ستارے :** |    2 |
| **چمکدار ستارے:** |    کوئی نہیں |
| **قریبی مجمع النجوم:** | خرد بین، قوس، دوربین، طاووس، ثمن، طوقان اور کونج |
|   |

  


**ہندی** (عربی:  **الهندي**  - انگریزی: Indus) ایک مجمع النجوم کا نام ہے۔ اس کو خاندان مجمع النجوم طیار میں شامل کیا جاتا ہے۔

بنیادی خصوصیات
--------------

اس کا مشاہدہ آسمانِ جنوب چہارم میں کیا جا سکتا ہے۔ اس مجمع النجوم کا رقبہ 294.006 مربع ڈگری ہے۔ جو کل آسمان کا 0.71 فی صد بنتا ہے۔مطلع مستقیم 21 گھنٹے 58.33 منٹ ہے۔ اور میل 59 ڈگری 42.40 منٹ جنوب ہے۔ اس مجمع النجوم میں ایسے ستاروں کی تعداد ،جن کے ایک یا زیادہ سیارے دریافت کیے جاچکے ہیں، 2 ہے۔

قریبی مجمع النجوم
-----------------

اس کے اردگرد خرد بین، قوس، دوربین، طاووس، ثمن، طوقان اور کونج واقع ہیں۔

متعلقہ مضامین
-------------

* فہرست مجمع النجوم
* خاندان مجمع النجوم
**یعقوب میراں مجتہدی** حیدرآباد، دکن سے تعلق رکھنے والے مشہور مترجم اور لغت نگار تھے۔ ان ہی کی کوششوں کے سبب وہ **اردو انگریزی لغت مجتہدی** بنی، جو عصر حاضر کے ترجمے کی ضروریات کی تکمیل کے لیے بے حد وسیع ہے۔ یہ لغت تین جلدوں اور 2812 صفحات پر مشتمل ہے۔ اس لغت میں الفاظ، جملے، محاورے، اصطلاحات اور کثیرالاستعمال دکنی الفاظ کے انگریزی تراجم موجود ہیں۔

حالات زندگی
-----------

یعقوب میراں مجتہدی 1931ء میں حیدرآباد میں پیدا ہوئے۔ انھوں نے اپنی ابتدائی تعلیم چنچلگوڑہ ہائی اسکول، حیدرآباد سے مکمل کی۔ 1954ء میں وہ جامعہ عثمانیہ سے اردو میں بی اے مکمل کیے۔ 1960ء میں وہ اس وقت کے محکمہ ترجمہ، حکومت آندھرا پردیش میں مترجم کے طور پر مقرر ہوئے۔ محکمے میں 29 سال خدمت کرنے کے بعد وہ 1989ء میں ڈپٹی ڈائریکٹر تراجم کے طور پر وظیفہ حسن خدمت پر سبکدوش ہوئے۔

لغت مجتہدی کی تالیف
-------------------

بطور مترجم کام کرتے ہوئے مجتہدی کو عصر حاضر کی ضروریات کی تکمیل کرنے والی اردو انگریزی لغت کی کمی محسوس ہوئی تھی۔ وہ اپنے وظیفے کے بعد کے زمانے کو اسی کمی دور کرنے اور اردو انگریزی لغت مجتہدی کی تیاری کے لیے وقف کیے تھے۔

ان کا انتقال 21 جولائی، 2010ء کو ہوا تھا۔

لغت مجتہدی کے بامحاورہ ترجموں کی کچھ مثالیں
-------------------------------------------

| اردو متن | انگریزی ترجمہ | صفحہ |
| --- | --- | --- |
| ہم تمام دروازوں میں نئے تالے لگا رہے ہیں | We are fitting new locks on all doors | 2221 |
| بہ حیثیت انجینیر اس کی لیاقت معرض بحث ہے | His competence as an engineer is in question | 2243 |
| اس کی تحقیق اقبال کی حیات اور کارناموں پر مرکوز رہی ہے | His research is focused on the life and works of Iqbal | 2355 |
| اس کا مزاج اس کے شوہر کے مزاج سے بالکل الگ ہے | Her character is very different from her husband's | 2360 |
| دس سال پہلے یہ کھیل مقبول تھا | This game was in vogue ten years ago | 2449 |

کچھ ناتشفی بخش تعریفیں
----------------------

| لفظ | تعریف | صفحہ |
| --- | --- | --- |
| سفید جھنڈا/ صلح کا جھنڈا | white flag/ flag of truce disclaiming hostile intention | 939-40 |
| ہندوی | n.f. the Hindwi (language) | 2775 |

یہاں یہ غور طلب ہے کہ سفید جھنڈے میں شامل خود سپردگی کے پہلو کو بیان نہیں کیا گیا ہے۔ اسی طرح سے لغت میں ہندوی زبان کی کوئی تعریف مہیا نہیں کی حالانکہ یہ اردو ہندی زبانوں کے ارتقائی دور کا حصہ رہی ہے اور آج بھی موضوع بحث ہے۔

حوالہ جات
---------

1. ↑  اردو انگریزی لغت مجتہدی کے فلیپ سے ماخوذ
2. ↑  
A brief biography of Yakoob Miran Mujtahedi
3. ↑  Why does the white flag mean surrender?[*مردہ ربط*]
4. ↑  Hindi, Hindvi, Hindavi
بینظیر بھٹو کا 2008ء میں قتل پر تحقیقات 2014ء تک جاری ہیں۔
بینظیر کی موت اس وقت واقع ہوئی جب وہ لیاقت باغ میں جلسہ سے واپس ہو رہی تھیں۔۔ اپنے نوجوان جیالوں کے نعروں کی جواب دینے کے لیے بینظیر نے گاڑی کی چھت کا ڈھکن کھول کر سر باہر نکالا ہوا تھا۔ گاڑی کے قریب دھماکا ہوا، جس سے ڈھکن بینظیر کے سر پر لگا اور وہ ہولی فیملی شفاخانہ پہنچنے پر مردہ قرار دی گئی۔ دھماکے میں گاڑی کو کوئی قابل ذکر نقصان نہیں ہوا۔ 
نواز شریف بھی اس واقعہ کے بعد راولپنڈی پہنچے۔
اس واقعہ کے وقت بینظیر کی حفاظت کی ذمہ داری رحمن ملک کے ذمہ تھی اور وہ جائے وقوع پر موجود تھے۔ انتخابات کے بعد رحمن ملک 5 سال تک وزیر داخلہ رہے، مگر اس مقدمہ کی تفتیش آگے نہیں بڑھا سکے۔
اس وقت کے صدر مملکت پرویز مشرف نے تفتیش کے لیے برطانوی ا سکاٹ‌لینڈ یارڈ کی خدمات حاصل کیں، مگر برطانوی کسی نتیجہ پر نہیں پہنچ سکے۔
اس وقت طالبان پر شک کیا گیا۔

2008ء انتخابات میں بینظیر کی جماعت کامیاب ہوئی اور بعد میں اس کا خاوند زرداری صدر مملکت کے عہدہ پر فائز ہوئے۔
پیپلزپارٹی نے حکومت بنانے کے بعد بینظیر کی قتل کی تحقیقات اپنے پرانے مطالبے کے مطابق اقوام متحدہ سے کروانے کے لیے درخواست دی جو اس نے قبول کر لی۔ آصف علی زرداری نے بینظیر کے قتل کی پہلی برسی پر دعوٰی کیا کہ انھیں معلوم ہے کہ قاتل کون ہیں۔ البتہ صدر مملکت بن جانے کے بعد قتل کی دوسری برسی پر اپنی تقریر میں اس بارے کچھ نہ بتا سکے۔ اس تقریر کو مبصرین نے گھٹیا درجہ کا بتایا۔

سابق رئیس عسکریہ مرزا اسلم بیگ نے دعوی کیا کہ بینظیر کو بلیک واٹر نے قتل کیا تھا۔ بعض حلقوں میں یہ تاثر عام ہے کہ قتل ڈک چینی کے حکم پر ہوا۔

نواز شریف نے 2013ء انتخابات میں وعدہ کیا کہ وہ اس واقعہ کی تحقیقات کرائے گے مگر کوئی پیش رفت نہیں ہوئی۔ انتخابات میں حصہ لینے کے لیے پرویز مشرف واپس پہنچے تو دوسرے مقدمات کے علاوہ اس واقعہ پر بھی تفتیش کی گئی اور عدالت نے ضمانت قبول کر لی۔ مشرف پر الزام ہے کہ بطور صدر مملکت اس نے بینظیر کو اچھی حفاظت فراہم نہیں کی۔ اس سلسلے میں عدالت میں بھی کیس چل رہا ہے جس میں سابق صدر پرویز مشرف ملزم ہیں۔

1. ↑  روزنامہ نیشن، 28 دسمبر 2009ء، آرکائیو شدہ (Date missing) بذریعہ nation.com.pk (Error: unknown archive URL) "President's threat perception"
2. ↑  "بینظیر بھٹو کو امریکہ نے بلیک واٹر کے ذریعے قتل کرایا: جنرل (ر) اسلم بیگ". *نوائے وقت*. 29 دسمبر 2009ء.  الوسيط `|seperator=` تم تجاهله (معاونت); تحقق من التاريخ في: `|date=` (معاونت)
3. ↑  
مقدمہ داخل دفتر
**اجتماعی بازار کاری** (انگریزی: Mass marketing) یا **غیر منقسم بازار کاری** بازار کاری کی وہ معروف اور عالمی سطح پر اپنائی جانے والی حکمت عملی ہے جس کے تحت ایک بازار کار اپنی فراہم کردہ خدمات یا مصنوعات کے لیے بازار یا صارفین کے زمروں کی کسی بھی طرح سے تقسیم نہیں کرتا۔ نہ تو وہ ان میں کسی قسم کا تنوع لاتا ہے اور نہ ہی ان کی موقف آرائی میں یہ کوشش کرتا ہے کہ کسی خاص زمرے کے لوگوں کے لیے ہی کوئی پیام ہو۔ یہ ایسے وقت ممکن ہے جب کوئی بازار خود کو ان مصنوعات یا خدمات سے منسوب کرے جن کی مانگ بہت عام ہو۔ وہ ہر کس و ناکس میں یا تو یکساں طور پر مقبول ہوں یا مقبول ہونے کی صلاحیت رکھتے ہیں۔ ان مصنوعات میں سے ایک کول ڈرنک ہے۔ یہ مشروبات اپنے مخصوص مزے کے باوجود عوام میں ہر طبقے میں یکساں طور پر مقبول ہیں۔ اسی طرح سے ٹیلی ویژن سیٹ، کمپیوٹر، فرییچر، برتن وغیرہ کی مانگ کسی کو بھی ہو سکتی ہے۔ اس میں کسی ایک زمرے کی تخصیص کرنا مشکل ہے۔ عام طور سے ان مصنوعات کے اشہارات ہر شخص کو خریداری اور استفادے کی دعوت دیتے ہیں۔ یہ عام مصنوعات یا خدمات ان مصنوعات یا خدمات سے بالکل مختلف ہیں جن کی بناوٹ، ساخت یا موقف آرائی ایسی ہے کہ وہ صرف سماج کے ایک حصے پر ہی مرکوز ہو۔ مثلًا بھارت میں ہلکی وزن کی دو پہیا گاڑی اسکوٹی ظاہری اعتبار سے عورتوں کے لیے ہی مخصوص ہے۔ اس لیے عالیہ بھٹ اور پرینکا چوپڑا اشتہارات میں یہ نعرے کو متعارف کرتی ہیں کہ *صرف لڑکوں کو سارے مزے کیوں ملنا چاہیے؟* ظاہر ہے کہ اس طرح سے اس گاڑی کو اجتماعی بازار کاری کی بجائے بازار کی تقسیم کرتے ہوئے صرف لڑکیوں کے لیے پیش کیا جا رہا ہے، حالانکہ قانونًا ایسا کوئی جواز نہیں کہ لڑکے اس گاڑی کو نہیں چلا سکتے۔

جدید دنیا میں اجتماعی بازار کاری کے مقابلے بازار کی تقسیم کا زیادہ چلن ہے۔

مزید دیکھیے
-----------

* بازار کی تقسیم

حوالہ جات
---------

1. ↑  "Why Mass Marketing Doesn't Cut it in Today's World". 23 ستمبر 2020 میں اصل سے آرکائیو شدہ. اخذ شدہ بتاریخ 19 نومبر 2019.  الوسيط `|url-status=` تم تجاهله (معاونت)
**آرتھر جان رچرڈسن** (پیدائش: 24 جولائی 1888ء سیون ہل، کلیئر، جنوبی آسٹریلیا) | (وفات: 23 دسمبر 1973ء سیمفور، ایڈیلیڈ، جنوبی آسٹریلیا، ) ایک آسٹریلوی ٹیسٹ کرکٹ کھلاڑی تھا جس نے نو ٹیسٹ میچ کھیلے۔

### کیریئر

وہ دیہی جنوبی آسٹریلیا کے کلیئر میں پیدا ہوئے، رچرڈسن نے سیون ہلز کرکٹ کلب کے لیے کرکٹ کھیلنا شروع کی اور جب 1911/12ء کے سیزن سے قبل کلب کو ختم کر دیا گیا تو وہ کیبونگا کرکٹ کلب میں منتقل ہو گئے اور اسٹینلے کرکٹنگ ایسوسی ایشن کی بیٹنگ اور باؤلنگ اوسط دونوں میں سرفہرست رہے۔ 92.20 کی اوسط پر 738 رنز بنائے اور 8.00 کی اوسط سے 40 وکٹیں حاصل کیں انہوں نے 1924-25ء میں دورہ کرنے والی انگلش ٹیم کے خلاف چار ٹیسٹ کھیلے، اور 1926ء میں انگلینڈ کا دورہ کیا، پانچوں ٹیسٹ کھیلے اور لیڈز میں تیسرے ٹیسٹ میں سنچری بنائی

### تعارف

آرتھر رچرڈسن ان چند آسٹریلوی باشندوں میں سے ایک تھے جو تماشوں سے کھیلتے تھے۔ انہوں نے جنوبی آسٹریلیا کے لیے اول درجہ کرکٹ کھیلی، زیادہ تر بطور اوپننگ بلے باز اور آف اسپن بولر، 1918-19ء سے 1926-27ء تک۔ اپنے آخری سیزن میں اس نے 67.44 پر 607 رنز بنا کر جنوبی آسٹریلیا کو شیفیلڈ شیلڈ جیتنے میں مدد کی، جس میں کوئنز لینڈ کے خلاف 232 رنز کی اننگز بھی شامل تھی۔ اکتوبر 1927ء میں انہیں ویسٹرن آسٹریلین کرکٹ ایسوسی ایشن نے دو سالہ معاہدے کے لیے بطور اسٹیٹ کوچ مقرر کیا اور انہوں نے 1927-28ء سے 1929-30ء تک مغربی آسٹریلیا کے لیے چند فرسٹ کلاس میچز کھیلے۔ 1922-23ء میں ایم سی سی کے خلاف جنوبی آسٹریلیا کے لیے کلاس اسکور 280 رنز 242 منٹ میں بنائے، جب وہ آسٹریلیا میں لنچ سے قبل سنچری بنانے والے پہلے شخص بن گئے۔ان کی بہترین باؤلنگ 1926ء میں آکسفورڈ یونیورسٹی کے خلاف میچ میں سامنے آئی جب انہوں نے 28 رن پر 6 اور 36 رن پر 5 دیئے۔ رچرڈسن نے 1930ء کی دہائی میں لنکاشائر لیگ میں بیک اپ اور برنلے کرکٹ کلبوں کے لیے کھیلا۔ ٹوڈمورڈن کرکٹ کلب کے گراؤنڈ میں اپنے پہلے میچ میں رچرڈسن اس منظر سے اتنا متاثر ہوا کہ اس نے ٹوڈمارڈن کے کھلاڑی فریڈ روٹ کو اپنی باؤلنگ رن اپ میں روک دیا تاکہ وہ اس منظر کی تعریف کر سکے۔ انہوں نے 1929ء میں لنکا شائر لیگ کے سیزن میں 1193 رنز کے ساتھ سب سے زیادہ رنز بنانے کا ریکارڈ قائم کیا، جسے بعد میں ویسٹ انڈیز کے کھلاڑی ایورٹن ویکس نے پیچھے چھوڑ دیا۔

### کوچنگ

وہ 1930ء میں جنوبی آسٹریلیا کرکٹ ایسوسی ایشن کی کوچنگ میں واپس جنوبی آسٹریلیا آئے جبکہ جنوبی افریقہ اور ویسٹ انڈیز میں بھی کوچنگ کی۔ 1935ء میں، کوئنز رائل کالج، پورٹ آف اسپین میں کوچنگ کے دوران، رچرڈسن نے ویسٹ انڈیز اور دورہ کرنے والی انگلش ٹیم کے درمیان دو ٹیسٹ میچوں میں بطور امپائر خدمات انجام دیں۔ انہوں نے 1936-37ء میں شیفیلڈ شیلڈ کے کئی میچوں میں امپائرنگ بھی کی یہ گمان بھی کیا جاتا ہے کہ شاید آرتھر رچرڈسن کا وک رچرڈسن سے کوئی تعلق ہو ایسا نہیں ہے، جو آسٹریلیا اور جنوبی آسٹریلیا کی ٹیموں میں ان کے ہم عصر ہیں۔ انہوں نے ایک ہی میچ میں اپنی اول درجہ کرکٹ شروع کی، اور چھ سال بعد ایک ساتھ ان کے ٹیسٹ میچ کا آغاز ہوا۔

### انتقال

آرتھر رچرڈسن 23 دسمبر 1973ء سیمفور، ایڈیلیڈ، جنوبی آسٹریلیا میں اس دنیا سے رخصت ہوئے۔ ان کی عمر 85 سال 152 دن تھی۔

### مزید دیکھیے

* کرکٹ
* ٹیسٹ کرکٹ
* آسٹریلیا قومی کرکٹ ٹیم
* آسٹریلیا کے ٹیسٹ کرکٹ کھلاڑیوں کی فہرست
* ٹیسٹ کرکٹ ایمپائرز کی فہرست

حوالہ جات
---------

1. ↑
2. ↑
3. ↑
4. ↑
**بھارتی کونسل برائے عالمی امور** (Indian Council of World Affairs) نئی دہلی میں واقع ایک بھارتی محفل فکر ہے۔ سنہ 1943ء میں اس کونسل کا قیام ہوا، کونسل کے قیام کا اصل مقصد بین الاقوامی تعلقات اور امور خارجہ کا مطالعہ ہے۔ بھارتی پارلیمنٹ نے 2001ء میں اس کونسل کو قومی اہمیت کا حامل ادارہ قرار دیا۔ بھارت کا وزیر خارجہ اس کونسل کا نائب صدر ہوتا ہے اور جس عمارت میں اس کونسل کا دفتر واقع ہے اس کا نام سپرو ہاؤز ہے، یہ نام اس کونسل کے بانی صدر سر تیج بہادر سپرو کے نام سے ماخوذ ہے۔ نیز یہ کونسل اقوام متحدہ کی اکیڈمک امپیکٹ کی رکن بھی ہے۔

ذرائع ابلاغ میں اس کونسل کو بھارت کی سب سے موثر محفل فکر باور کیا جاتا ہے تاہم اسے محض وزارت خارجی امور کی ایک توسیع کے طور پر دیکھا گیا ہے۔

حوالہ جات
---------

1. ↑  "About ICWA". 06 نومبر 2016 میں اصل سے آرکائیو شدہ. اخذ شدہ بتاریخ 25 اکتوبر 2016.  الوسيط `|url-status=` تم تجاهله (معاونت)
2. ↑  "UN Academic Impact membership certificate -PDF" (PDF). 09 مارچ 2016 میں اصل (PDF) سے آرکائیو شدہ. اخذ شدہ بتاریخ 25 اکتوبر 2016.  الوسيط `|url-status=` تم تجاهله (معاونت)
3. ↑  India's most influential think-tanks
**اِلَخ** اردو میں مستعمل معروف مخففات میں سے ایک ہے۔ یہ عربی زبان کے الفاظ **اِلٰی آخرہ** (جس میں مطبوعہ اردو میں ہ نیچے کھڑی زیر بھی کبھی لکھی جا سکتی ہے، کا مخفف ہے۔ اس کے معنے ہیں اسی طرح آخر تک۔ کچھ مخطوطات میں الخ کو عبارت کے کچھ حصے کے اقتباس کے بعد سطر کے عام مطبوعہ حروف کے اوپر لکھا جاتا ہے۔ اسی طرح الخ مخطوطات حرف "خ" کو پوری شکل میں لکھنے کی بجائے لفظ "لخت" میں لام اور خا کی ملتی جلتی شکل میں لکھا جاتا ہے۔

استعمال
-------

انٹرنیٹ پر ایک مضمون "اسلام میں تعلیم کی اہمیت" کے عنوان سے شائع ہوتا ہے۔ اس مضمون میں کئی موضوعات پر بحث کی گئی ہے۔ جن میں علم کی فرضیت، قابل اساتذہ کی ضرورت، تعلیمی سفر کی شروعات، کوچنگ سنٹر، اسلامی تاریخ وغیرہ پر بحث شامل ہے۔ ایک محقق یا اس موضوع پر مزید کچھ نکات لکھنے والا مضمون نگار شخص اس کے کچھ نکات کا ایک سطری یا سطری حوالہ دے کر ان سے متعلق اپنی مزید تحقیق اور مضمون سے مفقود نکات شامل کر سکتا ہے۔ مثلًا ایک اقتباس یوں ہو سکتاہے:


|  |  |  |
| --- | --- | --- |
| "| تعلیم کے حصول کے لئے قابل اساتذہ بھی بے حد ضروری ہیں جو بچوں کو اعلیٰ تعلیم کے حصول میں مدد فراہم کرتے ہیں۔ الخ | "|

یہاں الخ لکھنے سے مطلب یہ ہے کہ مضمون میں اس تعلق سے کچھ اور باتیں بھی کہی گئی ہیں، جن کا طوالت کے سبب سے یا حقوق نسخہ کی پامالی کے ڈر کی وجہ سے نقل نہیں کیا جا رہا ہے۔ مضمون میں کوئی شخص اسی طرح خود اپنی باتیں بنا حوالے لکھ سکتا ہے۔

مزید دیکھیے
-----------

* مخففات

حوالہ جات
---------

1. ↑  اسلام میں تعلیم کی اہمیت

بیرونی روابط
------------

* إلخ.. إلخ
’’’بیت المعمور ‘‘‘:(آباد گھر) فرشتوں کا کعبہ ہے ساتویں آسمان پر کعبۃ اللہ کے عین برابر ہے۔ فرشتے اس کا طواف کرتے ہیں
ال**بیت المعمور** آباد گھر جس سے مراد خانہ کعبہ اور دیگر عبادت خانے ہیں جو عابدین سے آباد ہیں۔ یہ کثرت زائرین کی وجہ سے آباد گھر کہلاتا ہے  

قرآن میں اس کا ذکر آیا ہے
 وَالْبَيْتِ الْمَعْمُورِ    

یہ فرشتوں کا وہ کعبہ ہے جس میں ہر روز ستر ہزار فرشتے عبادت اور طواف کے لیے آتے ہیں اور ایک دفعہ طواف کے بعد ان کو قیامت تک دوبارہ موقع نہیں ملے گا۔ ہر روز نئے ستر ہزار فرشتے آتے ہیں۔

یہی وہ بیت المعمور ہے کہ جب نبی کریم (صلی اللہ علیہ وآلہ وسلم) معراج میں تشریف لے گئے تو آپ نے دیکھا کہ حضرت ابراہیم خلیل اللہ بیت المعمور کی دیوار سے ٹیک لگائے بیٹھے ہیں۔

البیت المعمور "کعبہ کی جگہ پر تھا اس کا نام "الضراح "(دور اور بلند)تھا فرشتے اس کا طواف کرتے تھے ‘ جب حضرت آدم (علیہ السلام) کو زمین پر اتارا گیا تو ان کو حکم دیا گیا کہ اس کا حج (قصد) کریں اور اس کا طواف کریں اور جب طوفان نوح آیا تو اس کو چو تھے آسمان پر اٹھا لیا گیا اور وہاں فرشتے اس کا طواف کرتے تھے ‘ اور حدیث صحیح میں مذکور ہے کہ "البیت المعمور "ساتویں آسمان میں ہے یہ اس کے منافی نہیں ہے ‘ کیونکہ یہ ثابت ہے کہ ہر آسمان میں کعبہ کے مقابل ایک بیت ہے اور حضرت آدم (علیہ السلام) کے زمانہ میں جو کعبہ کی جگہ "البیت المعمور "تھا اس کو حضرت آدم علیہ السلام کی وفات کے بعد آسمان کی طرف اٹھا لیا گیا اور وہ چوتھے آسمان میں ہے ‘

حوالہ جات
---------

1. ↑  تفسير البغوی (معالم التنزيل فی تفسير القرآن ) مؤلف:ابو محمد الحسين بن مسعود البغوی
2. ↑  تفسیر تبیان القرآن غلام رسول سعیدی
**ارجنٹائن میں خواتین** کی حیثیت میں 1954ء میں جمہوریت کی واپسی کے بعد نمایاں تبدیلی آئی ہے۔ 2009 میں ورلڈ اکنامک فورم کی طرف سے تیار کی گئی گلوبل گرینڈ گیپ رپورٹ کے مطابق، مساوات کی نسبتاً بلند سطح تک پہنچتے ہوئے، ارجنٹائن کی خواتین مردوں کے مقابلے میں وسائل اور مواقع تک رسائی کے لحاظ سے باضابطہ طور پر 24ویں نمبر پر رہیں(سروے 134 ممالک میں کیا گیا)۔ اب اس ملک میں مساوی تعلیم  رائج ہے  اور اعلیٰ اسکولوں میں خواتین کے داخلے کی شرحیں ان کے مرد ہم منصبوں سے کسی حد تک برابر ہیں۔

ارجنٹائن کی خواتین ملک کی ثقافتی اور فکری زندگی میں اچھی طرح رچ بس گئی ہیں۔ اگرچہ ملکی معیشت میں  ان کا کردار کم ہے لیکن مردوں کے حوالے سے ان کا معاشی اثر و رسوخ لاطینی امریکا کے بیشتر ممالک کے مقابلے میں زیادہ ہو گیا ہے۔ ارجنٹائن میں کئی کمپنیوں میں اب خواتین اعلیٰ عہدوں پر فائز ہیں۔  ان کمپنیوں میں زیادہ مشہور افراد میں ٹیلی ویژن پروڈکشن کمپنی کی مالک کرس مورینا، ماریا امالیا لاکروز ڈی فورٹ آباد ہیں جو کمپنی کی سی ای او بن گئیں اور اسٹیک ہولڈر کی اکثریت بھی خواتین پر مشتمل ہے۔

خواتین کی حالیہ ترقی اور حقوق کے باوجود ارجنٹائن کی خواتین کو اب بھی بہت سے چیلنجوں کا سامنا ہے مگر یہ ایسا معاملہ نہیں جو یورپی ممالک میں موجود نہ ہو جہاں حقوق نسواں کی تحریکیں اور کوششیں کافی پہلے سے جاری ہیں۔ ارجنٹائن میں گھریلو تشدد ایک سنگین مسئلہ ہے جس میں عصمت دری کے خلاف بروقت قانونی چارہ جوئی میں رکاوٹیں، جنسی ہراسانی کا پھیلاؤ، صنفی اجرت کا مستقل فرق وغیرہ عام مسائل ہیں۔

### عصمت دری اور جنسی ہراسگی

عوامی جگہوں میں جنسی طور پر ہراساں کرنا ممنوع ہے اور یہ تادیبی یا اصلاحی اقدامات سے مشروط ہے۔ چند جگہوں پر، جیسے بیونس آئرس سٹی، جنسی طور پر ہراساں کرنا بدسلوکی کرنے والے کی برخاستگی کا باعث بن سکتا ہے لیکن دوسری جگہوں پر، جیسے کہ سانتا فے صوبے میں، زیادہ سے زیادہ سزا پانچ دن قید ہے۔ قانون عصمت دری کی ممانعت کرتا ہے بشمول زوجین کی عصمت دری لیکن اس کے لیے ثبوت واضح جسمانی چوٹ کی صورت میں ہو یا کسی گواہ کی گواہی کی صورت میں وگرنہ متاثرین کی داد رسی نہیں ہوتی۔ اس طرح کے جرائم پر مقدمہ چلانے میں اکثر مشکلات پیش ہوتی ہیں۔ خواتین کے حقوق کے حامیوں کی طرف سے پولیس، ہسپتالوں اور عدالتوں پر جنسی تشدد کا نشانہ بننے والی خواتین کے خلاف غلط رویہ رکھنے کا الزام عام ہے۔

خواتین کے خلاف تشدد سے متعلق 2009 کا قانون (قانون 26.485) جنسی تشدد کے خلاف جامع دفعات رکھتا ہے، بشمول شادی کے اندر جنسی تشدد  بھی اس میں شامل ہے۔

حوالہ جات
---------

1. ↑  "*La Nación*: Mujeres siguen siendo discriminadas". *Lanacion.cl* (بزبان ہسپانوی). 03 مارچ 2016 میں اصل سے آرکائیو شدہ. اخذ شدہ بتاریخ 14 جنوری 2018.  الوسيط `|url-status=` تم تجاهله (معاونت); تحقق من التاريخ في: `|access-date=` (معاونت)
2. ↑  "La mujer y sus derechos – EID : Webcreatividad – educ.ar". *portal.educ.ar*. 10 جولا‎ئی 2017 میں اصل سے آرکائیو شدہ. اخذ شدہ بتاریخ 31 مارچ 2022.  الوسيط `|url-status=` تم تجاهله (معاونت)
3. ↑  "*iEco*: Las mujeres que manejan los millones". *Ieco.clarin.com* (بزبان ہسپانوی). اخذ شدہ بتاریخ 14 جنوری 2018.  تحقق من التاريخ في: `|access-date=` (معاونت)
| ***شریان: اندرونی سباتی شریان*** |
| --- |
|
|  |
| Arteries of the neck. The internal carotid arteries arise from the common carotid arteries - labeled *Common caroti* on the figure. |
|
| لاطینی\_نام | arteria carotis interna |
| گریس | *subject #146 566* |
|
| مصدر | common carotid artery |
| شاخیں | ophthalmic artery, anterior cerebral artery, middle cerebral artery, posterior communicating artery |
| ورید | internal jugular vein |
| **پیشرو** | aortic arch 3 |
| عنوانات | *Carotid+Artery,+Internal* |
| ڈورلینڈز | *a\_61/12153675* |

**اندرونی سباتی شریان** کو انگریزی میں internal carotid artery کہا جاوے ہے اور اس کو یہ نام دینے کی وجہ یہ ہے کہ اس شریان کے مصدر پر موجود سباتی شریان (carotid artery) پر دباؤ سے دماغ میں خون کی کمی کے باعث غشی یا چکر سا آجائے ہے پس اسی وجہ سے اس کو اردو میں سبات سے سباتی کہا جاوے ہے۔ اور چونکہ یہ شریان اندرونی جانب ہوئے ہے اور اندرونی اعضاء سر یعنی دماغ تک جاوے ہے جس کی وجہ سے اس کو بیرونی سباتی شریان (external carotid artery) سے تمیز کی خاطر اندرونی کہا جاوے ہے۔ عام اردو میں اس کو اندرونی شاہرگ کی شریان بھی کہہ سکیں ہیں اور مزید یہ کہ فی الحقیقت شاہرگ کا مفہوم اس شریان پر زیادہ قریب آجاوے ہے کہ یہ دماغ تک جاوے ہے۔ اب چونکہ یہ سباتی شریان سے نکلے ہے اور اگر سباتی شریان پر دباؤ ہووے گا تو اس میں بھی خون کم آوے گا جس کی وجہ سے چکر کی کیفیت پیدا ہوجاوے گی لہذا سباتی شریان کو ہی درست طور پر شاہرگ کا متبادل سمجھا جاسکے ہے۔

نگار خانہ
---------

* 
* 
* 
* 
* 
* 
* 
* 
* 
* 
* 
* 
* 
* 
* 
* 
*
**بھارتی یونیورسٹیوں کی کرکٹ ٹیم نے** اکتوبر 1949ء سے دسمبر 1975ء کے درمیان بھارتی کا دورہ کرنے والی ٹیموں کے خلاف ایک کے علاوہ 16 تین روزہ فرسٹ کلاس میچ کھیلے۔

اپنے 16 فرسٹ کلاس میچوں میں سے بھارتی یونیورسٹیوں نے 2ہارے (1955-56 میں نیوزی لینڈ کے خلاف اور 1958-59 میں ویسٹ انڈینز کے خلاف) اور دیگر 14 ڈرا ہوئے۔ ڈرا ہوئے میچوں میں سے صرف چند ایک نتیجہ حاصل کرنے کے قریب آئے۔ 1952-53 میں پاکستانیوں کے خلاف، بھارتی یونیورسٹیوں نے پہلی اننگز میں 248 رنز کی برتری حاصل کی جب جے سنگھ راؤ گھوڑپڑے نے 19 رنز دے کر 6 وکٹیں لے کر پاکستانیوں کو 92 رنز پر آؤٹ کیا۔ لیکن آخری دن بارش کے باعث کھیل روک دیا گیا۔   1964-65 میں سیلون کے خلاف بھارتی یونیورسٹیوں کو جیتنے کے لیے 89 رنز کی ضرورت تھی اور وہ 20 اوورز کے بعد 3 وکٹوں پر 78 رنز پر ختم ہوئی۔

حوالہ جات
---------

1. ↑  "Indian Universities v Pakistanis 1952-53". *CricketArchive*. اخذ شدہ بتاریخ 07 فروری 2021.
2. ↑  "Indian Universities v Pakistanis 1952-53". *Cricinfo*. اخذ شدہ بتاریخ 07 فروری 2021.
3. ↑  "Indian Universities XI v Ceylon 1964-65". *CricketArchive*. اخذ شدہ بتاریخ 07 فروری 2021.
4. ↑  "Indian Universities XI v Ceylon 1964-65". *Cricinfo*. اخذ شدہ بتاریخ 07 فروری 2021.
پہلے ایڈیشن کا سرورق  
ڈیزائن از ونیسا بیل
**بیمار پڑنے پر** (انگریزی: On Being Ill) ورجینیا وولف کا ایک انشائیہ ہے جو ٹی ایس ایلیٹ کے *دی کرائٹیریون* میں جنوری 1926 میں چھپا تھا۔ اس انشائیے کو نظرثانی کے بعد فورم میں اپریل 1926 میں چھاپا گیا۔ اس کا عنوان *بیماری: جو میری اندیکھی ہے* (Illness: An Unexploited Mine) تھا۔

یہ انشائیے کے ذریعے ورجینیا وولف کوشش کرتی ہے کہ بیماری کو ادب کا اہم موضوع ثابت کیا جائے۔ یہ محبت، حسد اور جنگ ہی کی طرح ادب پر چھایا ہوا ہے۔ وولف لکھتی ہے کہ "یہ دیکھتے ہوئے کہ بیماریاں کس قدر عام ہیں، کس درجہ وہ روحانی تبدیلی تبدیلی لا سکتی ہے، کس حد تک یہ بات چونکانے والی ہے کہ جب صحت کی روشنی مدھم پڑ جاتی ہے، غیر دریافت شدہ ممالک بتائے جاتے ہیں، کس قدر کچرے اور روح کے صحرے فلو کے معمولی حملے سے دکھائی پڑتے ہیں۔.. یہ کس قدر عجیب ہے کہ بیماری اپنی جگہ محبت، جنگ اور حسد کے ساتھ ادب کے دیگر موضوعات کی طرح نہیں بنا پائی ہے۔ ناولوں کے بارے میں کبھی کسی نے سوچا ہو گا کہ وہ نزلہ کے نام معنون ہوں گے؛ رزمی نظمیں تب محرقہ کے نام ہوں گی؛ موسیقی کے دھن نمونیا کے ہوں گی، نغمے دانتوں کے درد کے نام ہوں گے۔ مگر نہیں؛ ... ادب اپنی تمام کوشش کرتا ہے کہ دماغ کے ساتھ ہو؛ حقیقتًا جسم خالی کانچ کی طرح ہے جس سے روح صاف شفاف دکھتی ہے۔
**تدویر** (torque) ، **قوت کا معیار اثر** (Moment of force) یا **گھماؤ اثر** (turning effect) کسی بھی قوت کے اس رجحان کو کہا جاتا ہے جس کے باعث وہ کسی جرم (object) کو اس کے محور (axis)، نصاب (fulcrum) یا مقبض (pivot) کے گرد گھماتی ہو یا اس کے راستے میں خمیدگی پیدا کرتی ہو۔ اپنے مذکورہ بالا میکانیاتی مفہوم کی وجہ سے ہی یہ اصطلاح علم طبیعیات (و دیگر سائنسی علوم) میں بھی مستعمل پائی جاتی ہے؛ آلات (خودمتحرک) میں اس اصطلاح کو عام طور پر کسی گراری (gear) کی اپنی گھماؤدار حرکت میں رکاوٹ (گھماؤ مزاحمت) پر قابو پانے کی اہلیت کی پیمائش پر استعمال کیا جاتا ہے۔ تدویر کا لفظ عربی کے دور سے ماخوذ ہے اور اردو میں آتا ہے
؛ اسی torque کے لیے ایک اور متبادل خمیت بھی ہو سکتا ہے لیکن تدویر اپنے قواعدی مقام کی وجہ سے احسن ہے۔
تدویر گردشی حرکت میں خطی قوت کے مساوی ہے۔ اس کا تصور ارشمیدس کے لیور کے مطالعہ کے ساتھ پیدا ہوا۔ صرف خطی قوت کا مطلب کسی جسم کو دھکیلنا یا کھینچنا ہوتا ہے لیکن تدویر کا مطلب موڑ نا ، بل دینا یا گھمانا ہے۔
تدویر کی ایک دوسری تعریف اس طرح کی جا سکتی ہے کہ

```
’’تدویر  دراصل قوت کے خطِ عمل اور محور کے درمیان عمودی فاصلہ اور قوت کے مقدار کے حاصل ضرب کے برابر ہوتا ہے۔‘‘ 
```

تدویر کو یونانی حرف ٹا (tau) سے ظاہر کیا جاتا ہے۔ جسے علامتی طور پر {\displaystyle {\boldsymbol {\tau }}} لکھا جاتا ہے۔ قوت کے معیار اثر (Moment) کے لیے عام طور پر علامت M استعمال کی جاتی ہے۔
سلیس الفاظ میں ’’ کسی قوت کا کسی جسم کو خاص مرکزی نقطہ کے کرد گھمانے کے اثر کو تدویر (torque) یا قوت کا معیار اثر (Moment of force) کہتے ہیں۔‘‘
دوسرے الفاظ میں تدویر عامل قوت کے کسی جسم کو گھما دینے کی اثر آفرینی (Effectiveness) کا پیمانہ ہوتا ہے۔

حوالہ جات
---------

1. ↑  ماسوائے اختصاصی تذکرہ، مضمون کے تمام الفاظ اردو لغات میں دستیاب ہیں
ایزناجر کا شاہی محل
**اِیزناجِر کا شاہی محل** یا جسے عام طور سے اسپینی زبان میں **کاستیلو دے اِیزناجِر** کہا جاتا ہے، ایزناجِر، قرطبہ، اسپین میں موجود ایک محل ہے۔ محل ایک اعلیٰ وارفع اونچائ پر بیٹھا ہے۔ یہ سہ رخی ڈیزائن رکھتا ہے۔ اِس کا سب سے بڑا کونہ جنوب کی طرف ہے۔ یہ ایک بڑا مرکزی مقام ہے۔ یہ دکشن پوروجنوب مغرب اور جنوب مشرق کونے پر ٹاوروں کے نکلنے سے دیواروں کے بیچ سے گھرا ہوا ہے۔ مغرب کی جانب ایک ہمہ رنگی عمارت پر ایک پنچ کونہ ٹاور ہے۔ اورمغرب میں ایک اور ٹاور کے ساتھ مشرق سے جڑا ہوا ہے۔ یہ ایک آمدورفت میں معاون عمارت کے ذریعے سے بند کر دیا گیا ہے۔ محل کے لیے جلدی پہنچنے کا راستہ آمدورفت ٹاور سے جڑی ایک عمارت کے ذریعے سے مغرب کی جانب سے کیا گیا ہے۔ یہ 22 جون 1993 کو ایک بئین دے انتیریس کلچرل کی ثقافتی عمارت کے طور پر اعلان کیا گیا تھا۔

حوالہ جات
---------

1. ↑  ARJONA CASTRO, Antonio. Orígenes históricos de los pueblos de la Subbética : II. 1988, pp. 101–108.

خارجی روابط
-----------

* El Castillo de Iznájar: un castillo Nazarí en el Reino de CórdobaFront CoverÁngel Rodríguez Aguilera
* 
* HERÁLDICA Y GENEALOGÍA DE CABRA DE CÓRDOBA, DOÑA MENCÍA Y ... Volume 1 By Oscar Barea López
* آرکائیو شدہ (Date missing) بذریعہ iznajar.turismodelasubbetica.es (Error: unknown archive URL)
* Boletin de la Real Academia de la Historia. TOMO CCI. NUMERO II. AÑO 2004By Vv.aa
* Youtube video on this place
* Los topónimos: sus blasones y trofeos (la toponimia mítica)By Alvaro Galmés de Fuentes
* Andalucia
* آرکائیو شدہ (Date missing) بذریعہ cordobaturismo.es (Error: unknown archive URL)
*

ماخذ
----

* 

متناسقات: 37°15′28″N 4°18′32″W﻿ / ﻿37.257778°N 4.308889°W﻿ / 37.257778; -4.308889
**بینلیگ** ایک قصبہ اور مضافاتی شہر ہے جو لوگن ، کوئنز لینڈ ، آسٹریلیا میں واقع ہے۔ 2016ء کی مردم شماری میں بینلیگ کے مضافاتی علاقے کی مجموعی آبادی 8,252 افراد پر مشتمل تھی۔ نئے شہر کے لیے ایک سرکاری سروے 1866ء میں کیا گیا تھا۔ یہ قصبہ بینلیگ ریلوے لائن کا ٹرمینس ہے، جو پہلی بار 1885ء میں کھولا گیا تھا اور ساؤتھ کوسٹ ریلوے لائن پر ایک سٹاپ ہے جو 1889ء میں ساؤتھ پورٹ پہنچا تھا۔ بینلیگ سابق شائر آف البرٹ کا انتظامی مرکز تھا۔ یہ ورثے میں درج سیاحوں کی توجہ کے لیے جانا جاتا ہے جسے بینلیہ آرٹیسن ڈسٹلری کہا جاتا ہے۔ حالیہ برسوں میں اس نے بہت سی اونچی ترقی دیکھی ہے۔

### تاریخ

 بینلی پوسٹ آفس، *سرکا* 1929ء
بینلیگ روایتی مقامی آسٹریلوی ملک بنڈجالونگ میں واقع ہے۔  یوگمبے کے لوگ روایتی ابیوریجنل بنڈجالونگ ملک کے محافظ ہیں، جو دسیوں ہزار سالوں سے یورپی آباد کاری کی توقع رکھتے ہیں۔ ان کی یوگمبیہ زبان اور ورثہ زندہ ہے اور یہ قصبے میں واقع یوگمبی میوزیم کا ثبوت ہے۔ یوگیمبہ (جسے یوگمبیر، جوگمبیل، جوگمبیر، جوگمبیر، جوکام، جوکامبا بھی کہا جاتا ہے) ان علاقوں میں آسٹریلوی مقامی زبانوں میں سے ایک ہے جس میں بینلیگ، بیوڈیزرٹ ، گولڈ کوسٹ، لوگن، سینک رم ، البرٹ ریور ، کولنگٹا ، لوگن ریومیرا شامل ہیں۔, Pimpama, Tamborine اور Tweed River Valley, سٹی آف گولڈ کوسٹ, City of Logan, Scenic Rim Regional Council اور ٹویڈ دریائے وادی کی مقامی حکومت کی حدود میں۔

حوالہ جات
---------

1. ↑  "Bundjalung – Muurrbay Aboriginal Language and Culture Co-operative". *muurrbay.org.au*. 21 ستمبر 2020 میں اصل سے آرکائیو شدہ. اخذ شدہ بتاریخ 19 دسمبر 2020.
2. ↑  سانچہ:Cite SLQ-CC-BY
بیت اللہ محسود
تحریک طالبان پاکستان کا نام استعمال کرنے والی تنظیم بارہ دسمبر سنہ دوہزار سات کو بنائی گئی تھی اور اس تنظیم کے کارکنوں نے جنوبی وزیرستان میں سرگرم طالبان رہنما بیت اللہ محسود کو اس تنظیم کا پہلا سربراہ چُنا۔ اس تنظیم نے اپنے قیام کے بعد سے پاکستان میں ہونے والے ایسے متعدد خودکش حملوں اور بم دھماکوں کی ذمہ داری قبول کی جن میں بالخصوص سکیورٹی فورسز کو نشانہ بنایا گیا۔ تحریکِ طالبان کے سربراہ بیت اللہ محسود کے خلاف عدالتوں نے پیپلز پارٹی کی چیئرپرسن بے نظیر بھٹو کی ہلاکت کے ’ماسٹر مائنڈ‘ ہونے کے الزام میں ناقابل ضمانت وارنٹ گرفتاری بھی جاری کیے ہوئے ہیں تاہم بیت اللہ محسود بے نظیر قتل کیس میں ملوث ہونے کی متعدد بار تردید کر چکے ہیں۔ اگست 2008 میں اس تنظیم کو پاکستانی حکومت نے کالعدم قرار دے کرپابندی عائد کر دی۔ 12 جون 2009ء کو لاہور میں مشہور عالم ڈاکٹر سرفراز نعیمی کو قتل کر دیا گیا ڈاکٹر صاحب اکثر طالبان کو دہشت گرد قرار دیتے رہتے تھے۔ اس کی ذمہ داری تحریک طالبان پاکستان نے قبول کر لی۔ ایف آئی آر میں بیت اللہ محسود اور اس کے ساتھیوں کو نامزد کیا گیا ہے۔ بیت اللہ محسود کے ترجمان مولوی عمر نے اس حملہ کی اور اسی دن نوشہرہ میں ہونے والے بم دھماکے کی ذمہ داری قبول کی۔ (روزنامہ جنگ 13 جون 2009ء)۔ جون 2009 میں اس گروپ کے خاتمے کے لیے پاک فوج کی جانب سے آپریشن راہ نجات شروع کیا گیا۔ 5 اگست 2009 کو ایک امریکی ڈرون حملے میں بیت اللہ محسود ہلاک ہو گئے ان کے بعد حکیم اللہ محسود کو تنظیم کا نیا قا‎ئد مقرر کیا گیا۔

متعلقہ مضامین
-------------

* تحریک طالبان پاکستان
**تکفیری** ایک ایسی اصطلاح ہے جو ایک خاص مکتب فکر کی مسلم جماعت کے لیے استعمال کیا جاتا ہے۔ تکفیری وہ جماعت ہے جو اپنے علاوہ دوسرے مسلمانوں کو کافر قرار دیتی ہے۔ تکفیری باقاعدہ ایک فرقے کی شکل اختیار کر چکا ہے جس میں ١١٠٢؁ء کے سیریا انقلاب کے بعد مزید اضافہ ہوا ہے

مسلمانوں کی تکفیر کا حکم
------------------------

کسی مسلمان کو کافر کہنا، جائز نہیں ہے اور کبیرہ گناہوں میں سے ایک گناہ ہے۔

بوقتِ ضرورت
-----------

اگر واقعی کبھی ایسی ضرورت پیش آ جائے کہ کسی مسلمان کے کفریہ اعمال کے سبب اسے کافر کہنا پڑے تو اس وقت بھی مفتیان کرام کو بہت زیادہ احتیاط برتنے کی ضرورت ہے۔

مختصر
-----

تکفیری، وہ فرقہ ہے جو کسی مسلمان کو ذرا ذرا سی بات پر کافر کہ دیتے ہیں، اسلامی شریعت کی رو سے کسی مسلمان کو فروعی مسائل میں کمی زیادتی کے سبب کافر کہنا ناجائز ہے اور کبیرہ گناہوں میں سے ایک ہے۔ البتہ کبھی کبھی کچھ لوگ اسلام کا لبادہ اوڑھ کر اسلام دشمنی کا کام کرتے ہیں اور اسلام کی اصل جیسے کہ نماز، ختم نبوت اور قرآن مجید وغیرہ کا انکار کر دیتے ہیں اور لوگ اسے مسلمان سمجھ کر اس کے ساتھ شامل ہو جاتے ہیں تو ایسے لوگوں کی فتنہ پروری سے مسلمان عوام الناس کو محفوظ رکھنے کے لیے اس پر کفر کا فتویٰ لگایا جاتا ہے لیکن اس میں بھی انتہا درجے کے احتیاط کی ضرورت ہوتی ہے۔۔۔۔

حوالہ جات
---------





1. ↑  Religious Radicalism in the Greater Middle East - Google Books